Sapieha

Sapieha 	Sapieha
 	
 	
Klan: 	Lis (med ræv og pil)
Etnicitet: 	Redanisk med kislevittisk, circassisk, ungolsk og temerisk indflydelse
Etymologi: 	Daumantas Sapiegos
Relaterede familier:	Chomętowski, Fułko, Irząd, Kałłaur, Samsonowicz, Tausz, Wolski, Żarno
Ejendomme: 	Antakalnis gods, Brześć by, Gdynia gods, Ostrowno gods, Murza borg, Radom gods, Różana gods, Sapieha palads (Turmantas), Sapieha palads (Vizima), Sopieszyno gods, Wejherowo borg
Sapieha er navnet på en en familie af adelige redaniske magnater, der hører til blandt Temerien-Redaniens rigeste og mægtigste landbesiddere. Familiens kan spore sine aner tilbage til en en kompleks kombination af kislevittiske bojarer, circassiske aristokrater, ungolske rytterkonger og semi-mytologiske redaniske kriger-helte. De ældste skriftlige optegnelse, hvor navnet i sig selv figurerer, beskriver den ædle og poetiske ridder-skriver Daumantas Sapiegos, der assisterer sin herre storhertugen og senere gifter sig med dennes søster. Familiens nuværende magt og indflydelse kan henføres til den dynamiske Jadvyga Rasa Sapieha, hofmarskal og felthétman af Redanien. Slægten anvender lis-klanens våbenskjold.
Familien ejer store ejendomme i Livonien, Nedre Temerien og ved Talabec- og Rawaflodernes mødested. Familien er kendt for sine forbindelser og interesser mod syd og øst og dens storslåede paladser, borge og herregårde er udsmykket i overdådig orientalsk stil med genstande fra Zeüm, Tevinter, Suleimannien, Rajastan og Cathay. Audienssalen i deres palads i Turmantas er smykket med enorme cathanesiske porcelænsvaser, westerlandske malerier, sasaniske tæpper og skind fra pantere, tigre og bjørne. Gæsterne opvartes af tjenere fra Sønderlandene og tjenerinder fra Circassien.
Sapiehaernes uomgængelige patriark er den formidable Kazimieras Caesarius Sapieha, kendt for sin gennemtrængende personlighed og visdom som statsmand, feltherre og retskyndig. Han har tjent som kansler for Redanien, mæglet i næsten uoverstigelige religiøse stridigheder og ageret formand for sejmen. Hans indflydelse på Temerien-Redaniens politik ift. især Kislev kan ikke underdrives – fra tidlige ønsker om en politisk union over iværksættelsen af en militær ekspedition til radikale planer om at overtage den kislevittiske trone er hans fingeraftryk overalt at finde.
== Berømte medlemmer ==
* Daumantas Sapiegos (800-t. 4E), ridder, skriver og redanisk sagnhelt
* Jadvyga Rasa Sapieha (61 – 128 5E), hofmarskal og felthétman af Redanien, vojvod og storkastellan af Turmantas
* Kornelia Sapieha (86 – 163 5E), storhertugelig ceremonimester, vojvod af Santok
* Jan Pawel Sapieha (108 – 177 5E), vojvod af Turmantas
* Daumantas Antonias Sapieha (110 – 153 5E), grundlægger af det redaniske handelshus i Shirakavan
* Mikołaj Sapieha (144 – 195 5E), vojvod af Turmantas og Kėdainiai
* Regina Zygfryda Sapieha (166 – 229 5E), ærkekastellan af Vangenai, vojvod af Turmantas
* Hieronim Szczepan Sapieha (172 – 237 5E), felthétman, vojvod og storkastellan af Santok
* Jan Stefan Sapieha (186 – 252 5E), primat af Svarog
* Ewelina Jadwiga Sapieha (210 5E –), hustru til ærkehertug Franz 4. Joseph af Aurelien
* Kazimieras Caesarius Sapieha (229 5E –), rigskansler af Redanien, storhétman, formand for sejmen 278 5E, vojvod og storkastellan af Turmantas
* Jan Fryderyk Sapieha (241 5E –), kastellan af Grodno, storhertugelig kronikør
Category:Magnateria
Category:Temerien/Redanien
Category:Redanien
Category:Adelshuse